Un strano anelo el se forma quando che, movendose soeo in su o in zo da un sistema gerarchico, ce se cata de novo al punto 'ndoe che se xe partii. I aneli strani i pol riguardare l'auto-riferimento e el paradosso. El concetto xe 'sta proposto e discusso a longo da Douglas Hofstadter in tel libro e el vien ulteriormente sviluppà in , publicà inte el 2007 sempre dal isteso autor. Na gerarchia intorcoeada xe un sistema de cosciensa gerarchico 'ndoe chel vien fora un strano anelo. Un strano anelo xe na gerarchia de livei coegai almanco uno co un altro da na qualche sorte de relassion. Na gerarchia de on strano anelo xe ingropada parché no xe ben definio el livelo pì alto o pì basso e quindi, movendose attraverso i vari liveli pol capitare che uno el ce fasse tornar al punto de inissio. Alcuni esempi che el mostra Hofstadter i xe tanti dei lavori de M. C. Escher, o el scorrare de informassion tra DNA e enximi par man dea sintesi dee proteine e a replicassion del DNA, o oncora l'auto-riferimento in tel teorema de Gödel soll'incompletessa dei sistemi formałi. In tel libro , Hofstadter da na definission dei strani anełi in 'sta maniera: I strani aneli nasse in tel-la cosciensa umana parché, in na maniera che no se pol cambiare, a complessità dei simboi ativi inte el servelo porta al isteso tipo de auto-riferimento che Gödel inte el so Teorema de incompletessa ga dimostrà interessar tuti i sistemi aritmetici o logici complessi. Gödel ga mostrà che a matemàtega e a logica contien strani aneli parché e proposission no se riferisse soeo ae verità matematiche o logiche, ma anca ai sistemi de simboi che xe drio esprimarle. Questo porta aa sorte de paradossi che se pol catare sol dire "Sta fraxe xe falsa", o par dirla diffarente "Co 'ste paroe son drio contar na bała". In sto caso infati el fondo de verità dea frase se cata riferendose tanto a sé stessa quanto a quel che la dixe, e in 'sta maniera vien fora un paradosso logico . Hofstadter fa notare che el "sé" psicologico fa nassare na sorte simie de paradossi. Non semo nati co un "Mi", l'ego vien fora par gradi man a man che l'esperiensa modeła a nostra rete densa de simboi ativi fin quando che no la diventa na tela ricca e complesa bastansa da far in modo che se ricoleghe co sé stessa, struca struca, faxendo in modo che la mente posse autoriferirse. Secondo questa vision, el "Mi" psicologico xe na storiela finta parché xe qualcossa chel xe 'sta creà soeo ciapando dati fati de simboi che xe in grado, a partir da chei stessi dati, de crear storie riguardo sè stessi. Quel che segue xe che na prospetiva xe el risultato de un modeło unico de attività simbolica in tel nostro sistema nervoso; sotto sta prospetiva el modeło de atività simbolica che costruisse l'identità e quindi costituisse a soggetività, a liveo teorico, se pol replicare in tel servelo dei altri e magari anca in uno artificial. A stranessa dei strani aneli vien dal nostro modo de percepire, parché categorixemo i dati che i ce vien drento par esempio atraverso i sensi, in picoi numeri de simboi . Quindi a differensa tra el ciclo de feedback video e el nostro strano anelo, el nostro "Mi", xe che mentre el primo trasforma a luce inte el rełativo modelo so un schermo , el secondo categorixa chel modelo e ce restituisse chel che xe. Quindi cussì come che ndemo sempre pì vissini a come che funsionemo nojaltri, 'ndemo sempre pì a fondo del nostro strano aneło.